

ที่ มท ๐๘๑0.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กรกฎาคม ๒๕64

เรื่อง กำหนดการลงพื้นที่ช่วยเหลือเยียวยาคนพิการทางการเห็นที่ได้รับผลกระทบจากโรคติดเชื้อไวรัสโคโรนา 2019 (COVID – 19) กลุ่มจังหวัดภาคใต้ตอนล่าง

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 1069 ลงวันที่ 24 พฤษภาคม 2564

สิ่งที่ส่งมาด้วย สำเนาหนังสือสมาคมประชาคมคนตาบอดไทย ที่ สปบท.(พิเศษ)034

ลงวันที่ 29 มิถุนายน 2564 จำนวน 1 ชุด

 ตามที่กรมส่งเสริมการปกครองท้องถิ่นขอให้จังหวัดดำเนินการรับมอบถุงยังชีพพร้อมเงิน จากสมาคมประชาคมคนตาบอดไทย เพื่อจัดสรรถุงยังชีพพร้อมเงิน จำนวน 500 บาท ให้แก่องค์กรปกครองส่วนท้องถิ่นในพื้นที่ ความละเอียดตามอ้างถึง นั้น

 กรมส่งเสริมการปกครองท้องถิ่นได้รับแจ้งจากสมาคมประชาคมคนตาบอดไทย ว่าได้กำหนด การลงพื้นที่ช่วยเหลือเยียวยาคนพิการทางการเห็นที่ได้รับผลกระทบจากโรคติดเชื้อไวรัสโคโรนา 2019 (COVID – 19) กลุ่มจังหวัดภาคใต้ตอนล่าง ในระหว่างวันที่ 8 – 9 กรกฎาคม 2564 ในการนี้ จึงขอแจ้งกำหนดการลงพื้นที่ดังกล่าวให้จังหวัดทราบเพื่อดำเนินการในส่วนที่เกี่ยวข้องต่อไป โดยในการเข้าพื้นที่ ของแต่ละจังหวัดและการรับมอบถุงยังชีพพร้อมเงิน ให้ถือปฏิบัติตามมาตรการป้องกันการแพร่ระบาด ของโรคติดเชื้อไวรัสโคโรนา 2019 (COVID – 19) ของแต่ละจังหวัดอย่างเคร่งครัด รายละเอียดปรากฏ ตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

**บัญชีแนบท้ายตามหนังสือกรมส่งเสริมการปกครองท้องถิ่น**

**ด่วนที่สุด ที่ มท 0810.6/ว 1408 ลงวันที่ 2 กรกฎาคม 2564**

1. สงขลา

2. ยะลา

3. ปัตตานี

4. นราธิวาส

5. สตูล

6. พัทลุง

7. ตรัง